

Na osnovu člana 95 Zakona o javnim nabavkama („Službeni list CG“, br. 74/19, 03/23, 11/23-ispravka i 84/24-drugi zakon) Naručilac daje:


POJAŠNJENJE  br. 1
[bookmark: _Hlk166229973]tenderske dokumentacije za otvoreni postupak javne nabavke za nabavku medijske kampanje podizanja svijesti građana o značaju i promovisanju doniranja organa, broj 15-426/26-2723/3  od 10.06.2026.godine, šifra postupka 107488

PITANJE 1:
U vezi sa stavkom „Osmišljavanje i izrada promotivnog spota sa angažovanjem afirmisanih glumaca ili drugih javnih ličnosti“, molimo za dodatno pojašnjenje tehničke specifikacije. S obzirom da cijena angažovanja afirmisanih glumaca, javnih ličnosti, scenarista, reditelja i drugih stručnih lica može značajno varirati i u pojedinim slučajevima predstavljati najveći dio ukupne
1. Da li Naručilac očekuje angažovanje profesionalnih afirmisanih glumaca i/ili javnih ličnosti, te ukoliko da, da li postoji okvirni nivo prepoznatljivosti ili kategorija lica koja se očekuje da budu angažovana?
ODGOVOR:
Kako je predviđeno tehničkom specifikacijom očekuje se angažovanje profesionalnih i afirmisanih glumaca I grupe ili drugih javnih ličnosti.
2. Da li troškovi autorskih honorara za glumce, javne ličnosti, scenariste i ostale angažovane saradnike treba da budu uključeni u ponuđenu cijenu? 
ODGOVOR:
Da, kako je predviđeno samom tehničkom specifikacijom predmetne nabavke.

3. Da li je predviđen maksimalan budžet za angažovanje glumaca ili javnih ličnosti, imajući u vidu da njihovi honorari mogu značajno uticati na ukupnu cijenu ponude i dovesti do neuporedivosti ponuda između ponuđača? Ukazujemo da honorari afirmisanih glumaca i javnih ličnosti mogu značajno varirati u zavisnosti od njihove prepoznatljivosti i obima korišćenja snimljenog materijala, te u pojedinim slučajevima mogu predstavljati dominantan dio ukupne vrijednosti projekta.
ODGOVOR:
Maksimalan budžet za angžovanje glumaca ili javnih ličnosti nije predviđen. Prema tome iznos honorara zavisi isključivo od internog dogovora Ponuđača glumca ili druge javne ličnosti koja bi od strane njega bila angažovana. 


PITANJE 2:
Takođe, angažovanje scenarista, reditelja i drugih stručnih lica neophodnih za profesionalnu produkciju dodatno utiče na troškove realizacije. Zbog navedenog smatramo da bez preciznijeg definisanja očekivanog obima i nivoa angažovanih lica nije moguće da ponuđači na jednak način procijene troškove, a postoji mogućnost da samo angažovanje pojedinih afirmisanih glumaca ili javnih ličnosti značajno optereti ili čak iscrpi budžet predviđen za realizaciju predmetne nabavke.

ODGOVOR:
Scenaristi, reditelji i druga stručna lica su od velikog značaja za izradu kratke video forme koja bi bila u skladu sa standardima visokog kvaliteta koje predviđa specifikacija. Kao i u slučaju angažovanja glumaca I javnih ličnosti iznos honorara će zavisiti isključivo od internog dogovora Ponuđača i stručnih lica koja bi od strane njega bila angažovana. 

PITANJE 3:
Molimo za dodatno pojašnjenje stavke „Zakup TV medijskog prostora“ Predmetnom specifikacijom predviđeno je emitovanje promotivnog spota u trajanju od približno 2 minuta na više televizijskih stanica sa nacionalnom i lokalnom pokrivenošću, najmanje tri puta dnevno, tokom 90 dana, u terminima od 18:30 do 22:30 časova, koji predstavljaju najgledanije (prime time) termine emitovanja. Imajući u vidu da zakup medijskog prostora u navedenim terminima na televizijama sa nacionalnom pokrivenošću predstavlja jedan od najskupljih oblika televizijskog oglašavanja i može činiti dominantan dio ukupne vrijednosti ugovora, molimo da Naručilac pojasni:
1. Da li se zahtijeva emitovanje na svim navedenim nacionalnim i lokalnim televizijskim emiterima ili je dovoljan zakup na određenom broju emitera? 
ODGOVOR:
Kako je predviđeno tehničkom specifikacijom očekujemo emitovanje na svim navedenim nacionalnim i lokalnim televizijskim emiterima

2. Da li je minimalni broj emitovanja od tri puta dnevno predviđen za svaku pojedinačnu televiziju ili zbirno na svim televizijama? 
ODGOVOR:
Minimanaln broj emitovanja od 3 puta dnevno za svaku pojedinačnu televiziju.
3. Da li Naručilac raspolaže procijenjenom vrijednošću medijskog zakupa ili okvirnim budžetom za ovu stavku? 
ODGOVOR:
Vrijednost medijskog zakupa zavisi od ishoda internog dogovora Ponuđača i svakog emitera pojedinačno.

4. Da li je prihvatljivo da ponuđač, u skladu sa raspoloživim budžetom i cjenovnicima emitera, predloži medijski plan koji obezbjeđuje traženi domet kampanje, uz eventualna odstupanja u broju emitovanja ili terminima emitovanja?
ODGOVOR:
Prihvatljivo je, ali će Naručilac donijeti konačnu odluku nakon razmatranja i ocjene dostavljenog plana.

PITANJE 4:
Takođe, molimo Naručioca da dodatno pojasni predmetni zahtjev, imajući u vidu da emitovanje spota u trajanju od približno 2 minuta, najmanje tri puta dnevno, tokom 90 dana, na svim navedenim televizijama sa nacionalnom i lokalnom pokrivenošću, u najgledanijim (prime time) terminima, predstavlja izuzetno veliki obim medijskog zakupa. Prema javno dostupnim tržišnim cjenovnicima i uobičajenim cijenama TV oglašavanja, ovako definisan obim emitovanja mogao bi generisati troškove koji značajno premašuju procijenjenu vrijednost predmetne nabavke. Iz tog razloga nije jasno da li je namjera Naručioca da se predmetni broj emitovanja realizuje na svim navedenim televizijskim emiterima ili se zahtjev odnosi na manji obim zakupa medijskog prostora. Smatramo da je preciziranje navedenih zahtjeva neophodno kako bi ponuđači mogli pripremiti realne i međusobno uporedive ponude, imajući u vidu da različita tumačenja obima emitovanja mogu dovesti do višestruko različitih vrijednosti ponuda.
ODGOVOR:
 Namjera naručioca je da se predmetni broj emitovanja realizuje na svim TV emiterima, sve u cilju uspješnosti kampanje i dopiranju do većeg broja građana radi podizanja svijesti o doniranju organa.

PITANJE 5:
Molimo za dodatno pojašnjenje stavke „Štampani mediji“. Tehničkom specifikacijom predviđen je zakup prostora u dnevnim novinama Vijesti, Dan i Pobjeda, objavom vizuelnog kreativnog rješenja i logoa u donjoj polovini naslovne strane. Molimo da Naručilac precizira: 
1. Koliki je ukupan broj objava predviđen u svakom od navedenih štampanih medija? 	
ODGOVOR:
U vremenskom periodu trajanja kampanje od 90 dana predlažemo da ukupan broj objava na nedeljnom nivou bude minimum tri puta, svakom od štampanih medija pojedinačno. 
2. U kom vremenskom periodu je potrebno realizovati objave? 
ODGOVOR:
U periodu od 90 dana.

3. Da li se objave zahtijevaju istovremeno u sva tri medija ili je predviđen određeni raspored objavljivanja? 
ODGOVOR:
Da.

4. Da li je predviđeno svakodnevno objavljivanje tokom određenog perioda ili jednokratna/periodična objava? 
ODGOVOR:
Da.

5. Da li ponuđač treba da planira isti broj objava u svakom mediju? Navedeno pojašnjenje je neophodno za pravilno formiranje cijene ponude, imajući u vidu da se cijene zakupa prostora na naslovnim stranama značajno razlikuju između pojedinih štampanih medija, kao i da ukupan broj objava i period trajanja kampanje imaju direktan uticaj na vrijednost ponude. 
ODGOVOR:
Da. 

PITANJE 5:
Molimo za dodatno pojašnjenje stavke „Outdoor oglašavanje (bilbordi)“. Tehničkom specifikacijom predviđen je zakup 35 bilbord pozicija na period od 90 dana, uz obavezu zakupa lokacija, izrade, štampe i montaže bilborda na unaprijed definisanim lokacijama širom Crne Gore. 
Molimo Naručioca da pojasni: 
1. Kako će se tretirati situacije u kojima su pojedine tražene lokacije već predmet važećih ugovora o zakupu sa trećim licima, imajući u vidu da se značajan broj atraktivnih bilbord pozicija ugovara na godišnjem ili višegodišnjem nivou?
2. Da li će se prihvatiti najbliže raspoložive alternativne lokacije uz prethodno odobrenje Naručioca? 
ODGOVOR:
Prihvataju se samo lokacije navedene tehničkom specifikacijom.

PITANJE 6:
Takođe, ukazujemo da obim zahtijevanih usluga iz ove stavke (35 bilborda na period od 90 dana, na najfrekventnijim lokacijama u više gradova Crne Gore, uz troškove zakupa, štampe i montaže) predstavlja veoma značajan finansijski izdatak koji sam po sebi može činiti veliki dio ukupne vrijednosti predmetne nabavke. Imajući u vidu tržišne cijene zakupa bilbord pozicija na traženim lokacijama, posebno u Podgorici, Budvi, Baru, Herceg Novom i Tivtu, postavlja se pitanje da li je realno očekivati realizaciju ovako definisanog obima usluge u okviru raspoložive procijenjene vrijednosti nabavke. 
Stoga molimo Naručioca da potvrdi da je izvršena analiza tržišta i raspoloživosti navedenih pozicija, kao i da pojasni na koji način će se postupati ukoliko pojedine lokacije nijesu dostupne zbog postojećih ugovornih obaveza prema drugim oglašivačima. Srdačan pozdrav

ODGOVOR:
Prihvataju se samo lokacije navedene tehničkom specifikacijom.


KOMISIJA ZA SPROVOĐENJE POSTUPKA JAVNE NABAVKE
